kardosdrur/scandi-wiki huggingface dataset:
Nordholz

Nordholz er en kommune i Landkreis Cuxhaven i den tyske delstat Niedersachsen, beliggende cirka 25 km nord for Bremerhaven, og 12 km sydvest for Cuxhaven. I kommunen ligger ud over hovedbyen Nordholz bydelene og landsbyerne Cappel-Neufeld, Deichsende, Scharnstedt, Spieka, Spieka-Neufeld, Wanhöden og Wursterheide.

Nordholz er hjemsted for museet Aeronauticum, med tyske luftskibe og marinefly, der ligger ved militærflyvepladsen Fliegerhorst Nordholz.

Eksterne kilder/henvisninger 

Kommuner i Niedersachsen
Salomon Lindegaard

Salomon Lindegaard (16. februar 1765 – 25. februar 1825) var en dansk godsejer og etatsråd, far til Otto Lindegaard.

Han var søn af Otto Lindegaard og Anne Cathrine Bendz. 1787 erhvervede han gården Eskelund i Gislev og i 1796 overtog han herregården Lykkesholm.

Han blev gift med Johanne Marie Colding (31. december 1762 i Nim - 26. januar 1838).

Kilder 
 Eskelund i Gislev 

Godsejere fra Danmark
Etatsråder fra Danmark
Danskere i 1700-tallet
Danskere i 1800-tallet
Personer fra Fyn
Peter Lindegaard (erhvervsmand)

Peter Lindegaard (født 15. februar 1955 i Kolding) er en dansk erhvervsmand.

Han er student fra Kolding Gymnasium 1974 og blev cand.oecon. fra Aarhus Universitet 1980. Fra 1980 til 2004 var han ansat i Falck, heraf 14 år som direktør (heraf syv år i Sverige). I 2005 blev han administrerende direktør for Berlingske Tidende A/S, hvilket han var til 2008, da han forlod koncernen efter forgæves at have søgt stillingen som koncernchef (som gik til Lisbeth Knudsen). I perioden 2008-2013 var han administrerende direktør for Lokal Forsikring i Næstved, og han har samtidigt arbejdet som professionelt bestyrelsesmedlem. Den 1. august 2014 tiltrådte han en stilling som adm. direktør for Elsass fonden.

Ved kommunalvalget 2013 var han kandidat for Liberal Alliance til Region Hovedstaden, men blev ikke valgt.

Eksterne henvisninger 

 Peter Lindegaards hjemmeside

Erhvervsfolk fra Danmark
Personer fra Kolding
Berlingske Media
Økonomer fra Danmark
Folketingskandidater fra Liberal Alliance
Danskere i 1900-tallet
Danskere i 2000-tallet
Personer i Kraks Blå Bog
Studenter fra Kolding Gymnasium
Magic Kingdom

Magic Kingdom er en temapark i Disneyworld i Florida. Magic Kingdom åbnede den 1. oktober 1971 og er den største af de fire temaparker i Disneyworld. Det er verdens mest besøgte forlystelsespark.

Magic Kingdom består af seks zoner med hver sit tema. 
Main Street, U.S.A er hovedgaden. Main Street har parkindgangen i den ene ende og Cinderella Castle (Askepotslottet) i den anden. Bygningene i gaden er inspireret af det amerikanske midtvesten, og her finder man en række butikker. 
Adventureland har jungletema
Frontierland har westerntema
Liberty Square har tema om USAs kolonitid. 
Fantasyland er mest tilpasset de mindste besøgende med karruseller og andre attraktioner for børn i alle aldre, herunder forlystelsen Peter Pan's Flight.
Tomorrowland har fremtiden som tema, med fokus på blandt andet rumfart.

Galleri

Noter

Eksterne links

 Officiel hjemmeside

Walt Disney Parks and Resorts
Etableret i 1971
VM i tennis på overdækket bane 1922

Verdensmesterskaberne i tennis på overdækket bane 1922 var det femte VM i tennis på overdækket bane. Mesterskaberne blev spillet i Sankt Moritz i Schweiz i perioden 16. - 25. februar 1922. Der blev spillet om fem mesterskabstitler: herresingle, damesingle, herredouble, damedouble og mixed double, og alle titlerne blev vundet af franske spillere. Mesterskabet var officielt anerkendt som verdensmesterskab af International Lawn Tennis Federation.

Herresinglemesterskabet blev vundet af Henri Cochet, som i finalen besejrede sin landsmand Jean Borotra med 4–6, 2–6, 6–2, 6–3, 6–0, og de to singlefinalister vandt herredoubletitlen, idet de sammen vandt finalen over det schweiziske par Charles Martin og A.C. Simon med 2–6, 6–2, 6–1, 6–4. Damesingletitlen blev vundet af Germaine Golding, som i finalen slog Jeanne Vaussard med 6–2, 7–5. Damedoublemesterskabet blev for tredje år i træk vundet af finalisterne i damesingle, som besejrede Yvonne Bourgeois og Mme Canivet i finalen på walkover. Endelig sejrede Jean Borotra og Germaine Golding i mixed double-turneringen ved at vinde finalen over Max Decugis og Jeanne Vaussard med 6–3, 6–4.

Resultater

Finaler

Herresingle 

Turneringen havde deltagelse af 27 spillere og blev vundet af franskmanden Henri Cochet, som i finalen besejrede sin landsmand Jean Borotra med 4–6, 2–6, 6–3, 6–2, 6–0, og som dermed vandt den første VM-titel i herresingle i sin karriere.

Damesingle 

Damesingletitlen blev vundet af Frankrigs Germaine Golding, som i finalen slog sin landsmandinde Jeanne Vaussard med 6–2, 7–5, og som dermed vandt den første og eneste VM-titel i damesingle i hendes karriere.

Herredouble 

Herredoublemesterskabet blev vundet af de to herresinglefinalister, franskmændene Henri Cochet og Jean Borotra, som i finalen vandt over det schweiziske par Charles Martin og Arman C. Simon med 2–6, 6–2, 6–1, 6–4. Nedenstående resultater er sandsynligvis ukomplette.

Damedouble 

Damedoublemesterskabet blev for tredje år i træk vundet af finalisterne i damesingle. Dette år var det derfor franskmændene Germaine Golding og Jeanne Vaussard, som blev verdensmestre efter sejr på walkover i finalen over landsmandinderne Yvonne Bourgeois og Mme Canivet, som i semifinalen havde besejret turneringens tredje par, Mlle B. Müller og Mme Monk, med 6–4, 6–3. Det var andet år træk, at damedoubleturneringen kun havde deltagelse af tre par.

Mixed double 

Mixed double-mesterskabet blev vundet af Jean Borotra og Germaine Golding, som i den rent franske finale vandt over Max Decugis og Jeanne Vaussard med 6–3, 6–4. Nedenstående resultater er sandsynligvis ukomplette.

Kilder / eksterne henvisninger 
 Tennis Archives - World Covered Court Championships 1922  
 Tennis Warehouse - Winners of the World Covered Court Championship  
 TennisForum - 1922 results 
 Bilioteque Nationale Francais - Le Figaro, 1922

Noter 

1922
Tennis i 1922
Passiv skanning



Passiv scanning ~ ( Passive Scanning - eng )( Computer Netværk ) 

Passiv skanning er noget man bruger når man omtaler WiFi (trådløst netværk) nærmere specifikt wLAN standarden 802.11, som i dag er den mest udbredte wLAN standard ( år 2013 ).
802.11 standarden kræver at Acces Points 
( forkortet: AP ),(Acces point ~ det er fx det vi connecter til på skoler, cafeer, eller bare vores trådløse netværk i hjemmet for at komme på nettet, et AP er forbundet med en router - for at vi kan kommunikere med og over Internettet. Det er en måde at øge rækkevidden på ens trådløse netværk/gøre det større ) 
udsender beacon frames som indeholder Acces Pointens SSID og MAC-adresse. 
Passiv skanning er en måde at skanne kanaler (channels) og lytte efter beacon frames, som er udsendt af de acces points (AP) der er i nærheden af ens trådløse endhed (det kan være en smartphone, laptop, ipad osv.) Det er den måde vi kan se de forskellige netværk vi kan (har mulighed for at) logge på i Windows eller Mac OS X.

Trådløse datanet
Per Larsen

Per Larsen er navnet på flere personer:

 Per Larsen (instruktør) (1920-2016) - dansk instruktør
 Per Larsen (forfatter) (født 1937) – dansk forfatter
 Per Larsen (dommer) (1940-1993) – dansk dommer
 Per Larsen (chefpolitiinspektør) (født 1945) – dansk fhv. chefpolitiinspektør
 Per Larsen (politiker) (født 1965) – dansk kommunalpolitiker
EPC

EPC - (Evolved packet core)

Under udvikling af ( Long Term Evolution) LTE har man sideløbende udviklet en arkitektur der kaldes for Evolved Packet Core (EPC). Når man har EPC og LTE sammen så får vi det vi kalder Evolved Packet System (EPS). EPC omhandler at maksimere data overførsler, imens man minimere ventetiden (latency) og netværk kompleksiteten.http://www.ixiacom.com/pdfs/library/white_papers/epc_testing_wp.pdf 

Det er med til at øge tilgængeligheden af nettet, og det er nemmere at opgradere den allerede eksisterende teknologi.

EPC er en nøgle til at give en effektiv netadgang. Efterspørgselen for hurtig internet uden for hjemmet bliver større og større, og ved hjælp af denne teknologi er det muligt at følge med. Der bliver flere og flere enheder der trådløst kan koble sig på nettet, hvilket giver den store efterspørgsel.
http://www.ericsson.com/campaign/evolved_packet_core/epc/index.html 

De centrale elementer i EPC er:

Mobility Management Entity (MME): Her styres sessioner, godkendelse af bruger og kan spore en bruger på nettet.

Serving Gateway (S-gateway): Dirigerer datapakker gennem ”access” netværk.

Packet Data Node Gateway (PGW): Fungerer som interface mellem LTE-netværk og andre pakkedata netværk. Det administrerer servicekvaliteten (quality of service- QoS) og giver en dybdegående pakkeundersøgelse (deep packet inspection - DPI).

Policy and Charging Rules Function (PCRF): Understøtter tjenester: Opdagelsen af data-flow, håndhævelse politik og flow-baserede opladning.What is Evolved Packet Core (EPC) ? - Definition from WhatIs.com 

Telekommunikation
Elektricitetsværket, Sct. Jørgens Gade

Elektricitetsværket på Sct. Jørgens Gade 1 i Kolding blev oprindeligt kaldt den elektriske Lysstation, det blev opført i 1898. Bygningen er tegnet af arkitekten Valdemar Schmidt i nationalromantisk stil. 

Inden opførelsen af elektricitetsværket var der længere debat om i byrådet, idet man diskuterede om det var kunder nok til at aftage strømmen. Derfor havde 77 kunder med tilsammen 1.000 lamper givet tilsagn om at aftage strøm fra værket.

Elektricitetsværket blev hurtigt en succes og hvorefter man flere gange måtte udvide og forstørre dampmaskinerne der leverede  strømmen. Kedlerne blev produceret af den lokale virksomhed DDMM, De Danske Mejeriers Maskinfabrik. I 1915 anskaffede værket sig en Dieselmotor fra B&W.

Elektricitetsværket fungerede frem til 1950'erne, hvor Skærbækværket blev bygget, og overtog leveringen af strøm. 
Derefter gik elektricitetsværket over til primært at levere fjernvarme til Kolding by.  

I slutning af 1980'erne blev turbinerne og de andre maskiner fjernet til fordel for arkitektfirmaet Jesper Rasmussen. 

I dag huser bygningerne bl.a. serverrum for Kolding Kommunes IT-afdeling. Tegnestuen Mejeriet stod for indretningen i 2000.

Den gamle jernbro over Kolding Å var oprindelig bygget til møbelfabrikant A.L. Johansens fabrik, der lå ved Østerbrogade.

Eksterne henvisninger 
 Kolding Leksikonet 
 Kolding.dk vandrefolder
 Dampcentralen - Kolding.dk
 Huse og pladser i Kolding, en arkitekturguide. 2004 af Leif Leer Sørensen

Bygninger, konstruktioner og anlæg i Kolding
Etableret i 1898
Service set (IEEE 802.11 datanet)

Indenfor datanet er et service set en mængde (engelsk set) bestående af alle enheder associeret med et forbruger eller enterprise IEEE 802.11 trådløst datanet (WLAN; wireless LAN). Service set kan være local, independent, extended eller mesh.

Service sets har en associeret identifikator; Service Set Identifier (SSID) som er en tekststreng og er det der identificerer og navngiver et trådløst netværk. Det er en del af IEEE 802.11 WLAN-standarden, som er den mest brugte i dag.

Det kræves at alle enheder der kommunikerer via det trådløse netværk, anvender denne bestemte tekststreng i headeren af datapakkerne.

Man anser SSID alene, som værende et svagt sikkerhedssystem, da det er ret nemt at få fingre i tekststrengen. Man kan dog under opsætningen af et trådløst netværk skjule det, men hackere kan stadig finde frem til det ved at kigge i de frames i netværket.

SSID navnet kan bestå op til 32 byte (dvs. 32 bogstaver eller tal). Det er læseligt for mennesker og bliver ikke vist i binær form eller lignende.

Trådløse datanet
IEEE 802
Obscured by Clouds

Obscured by Clouds er Pink Floyds syvende studiealbum. Albummet er baseret på deres soundtrack til den franske film La Vallée af Barbet Schroeder. Albummet blev udgivet i England d. 2. juni 1972.

Spor

Eksterne henvisninger 
 Pink Floyds officielle hjemmeside 

Album fra 1972
Pink Floyd-album
Kongeriget Polen

"Kongeriget Polen" (, ) var navnet på Polen under en række monarkiske regeringer, fra ca. 1000/1025 til 1795:

 Kongeriget Polen (1025–1385) — under det tidlige Piast-dynasti
 Kongeriget Polen (1385–1569) — under Jagiellon-dynastiet
  Kongeriget Polen eller "Kongeriget Polens krone" (1569−1791, 1795) — en del af den Polsk-litauiske realunion

Andre betydninger
Navnet "Kongeriget Polen" blev senere brugt om flere eksternt-kontrollerede regeringer, der blev styret af fremmede monarkier:
 Kongeriget Polens Generalforbund (1812–1813) — etableret af kejser Napoleon 1. af Frankrig ved starten af den hans feltkampagne i det Russiske kejserrige.
 Kongeriget Polen, eller Kongrespolen — en autonom polsk stat i personalunion med Det russiske kejserrige, 1815−1867 eller indtil 1915.
 Kongeriget Polen (1917–1918) — en marionetstat sat op under 1. verdenskrig af de tyske og Østrig-ungarske kejserriger.
Frederik August 1. af Sachsen

Frederik August 1. af Sachsen () (23. december 1750 i Dresden – 5. maj 1827 i Dresden) var kurfyrste af Sachsen fra 1763 (som Frederik August 3. af Sachsen) og konge af Sachsen fra 1806 til 1827. I 1791 blev han valgt til konge af Polen, men fungerede dog kun som hertug af Warszawa fra 1807 til 1815.

Frederik August var søn af kurfyrst Frederik Christian af Sachsen og Maria Antonia af Bayern og tilhørte den albertinske linje af Huset Wettin. I 1769 giftede han sig med Amalie af Pfalz-Zweibrücken-Birkenfeld-Bischweiler. Han blev efterfulgt som konge af sin lillebror, Anton 1.

Se også 

 

Albertinske linje af Huset Wettin
Kurfyrster af Sachsen
Konger af Sachsen
Katolske monarker
Tyskere i 1700-tallet
Tyskere i 1800-tallet
Personer fra Dresden
ZigBee

ZigBee, også kendt som 802.15.2012-standarden, er et personligt trådløst områdenetværk. ZigBee henvender sig til små anordninger med et lavt strømforbrug som fx trådløse kontakter og lyssensorer.

Selvom ZigBee-apparater har et lavt strømforbrug, så er disse apparater i stand til at transmittere data over lange afstande gennem mellemliggende ZigBee-apparater, som tilsammen udgør et stort netværk.

Tingenes internet
Bygningsautomatik
Trådløse datanet
IEEE 802
Anne Mette Hansen

Anne Mette Hansen (født 25. august 1994) er en dansk håndboldspiller, der spiller i Metz Handball og det danske kvindelandshold. Tidligere har hun spillet alle sine ungdomsår i barndomsklubben FHH90 (Fløng Hedehusene håndbold), indtil 2010, hvor hun tog på Københavns Idrætsefterskole samtidig med at hun skiftede til Ajax København. I 2014 skiftede hun til København Håndbold, men valgte i 2017 at tage turen til ungarske Győri Audi ETO KC.

Hun debuterede på A-landsholdet 27. oktober 2013 og blev udtaget til truppen til VM-slutrunden i december samme år.

Anne Mette Hansen spiller primært venstre back og har haft en lang karriere på ungdomslandsholdene, hvor hun vandt sølv ved U/17-EM, guld ved U/18-VM og bronze ved U/19-EM. I sidstnævnte turnering blev hun valgt som bedste venstre back.

Hun var med til at vinde bronzemedaljer med , ved VM i kvindehåndbold 2021 i Spanien.

Meritter 
 EHF Champions League:
 Vinder: 2018, 2019, 2020
Nemzeti Bajnokság I
Vinder: 2018, 2019
Magyar Kupa:
Vinder: 2018, 2019

Noter

Eksterne henvisninger 

 

Håndboldspillere fra Danmark
Håndboldspillere fra Ajax København
Håndboldspillere fra København Håndbold
Skjult terminal

Skjult terminal, på engelsk kaldet hidden node problem, er en relativt almindelig problemstilling inden for trådløst netværk. Problemet skyldes obstruktion af enheders signaler fra afsender til modtager.

Baggrund 
Obstruktion kunne f.eks. være et fysisk objekt lokaliseret mellem de kommunikerende enheder, f.eks. et massivt bjerg eller klippeparti, som signaler vil have svært ved at gennemtrænge. Dette vil reelt kunne skabe en konflikt mellem de to enheder. Når enhederne ikke kan spore hinanden, kan de heller ikke detektere datakollisioner, hvilket er en anden problemstilling af den samme sag:

En simpel illustration:

Enhed(A) ------→ Router(Z) ←------Enhed(B).

Enhed(A) ønsker at sende information til Enhed(B). De kan begge kommunikere med Router(Z), men de er gemt for hinanden, og datakollision er en risiko som følge heraf.

Løsning 

 Man kan justere signalstyrken på de ønskede enheder.
 Man kan forsøge at fjerne forhindringerne, f.eks. ved omplacering af enhederne.
 Anvendelse af IEEE 802.11 RTS/CTS protokollen. Dette løser dog ikke hele problemet, da en vis synkronisation af dataoverførslerne er påkrævet.

Kilder 
 Kurose & Ross (2013). Computer Networking: A Top-Down Approach. 

Datatransmission
Kølerfigur

En kølerfigur er en lille figur, som er fæstnet længst fremme på kølerhjelmen på en bil. Figuren symboliserer normalt bilmærket.

Blandt de mest kendte kølerfiguerer er Spirit of Ecstasy på Rolls-Royce, den tretakkede stjerne i en cirkel på Mercedes-Benz og en jaguar på Jaguar.

Kølerfigurer var populære fra 1920'erne til og med 1940'erne. Kølerfigurerne var til tider specialfremstillet til kunder, men var ofte specifikke for bilmærket. Efter 1940'erne blev de efterhånden mindre almindelige.

På moderne biler er kølerfigurer sjældne, dels fordi de ikke er moderne, og dels fordi de kan udgøre en fare ved kollisioner med fodgængere. Kølerfigurer har endvidere vist sig at tiltrække tyve og hærværk. På flere moderne biler med kølerfigur er det efterhånden sædvanligt, at kølerfiguren nedsænkes i kølerhjelmen enten ved et tryk på en knap, eller når tændingen tages.

Galleri

Referencer

Eksterne henvisninger 

 Northstar Gallery "Flying Ladies" - The Art of the Automobile Hood Ornaments and Car Mascots 

Biltilbehør
VM i mountainbike-orientering

Verdensmesterskabet i mountainbike-orientering (, fork. WMTBOC) er det officielle verdensmesterskab i mountainbike-orientering. Det blev første gang afholdt i 2002 ved den franske by Fontainebleau. Siden 2004 har det været afviklet hvert år – dog ikke i 2020, hvor det blev aflyst.

Ved verdensmesterskabet konkurreres der i følgende fem discipliner: en langdistance, en mellemdistance, en sprintdistance, en massestart (uofficielt i 2016 og officielt siden 2017) og en stafet.

Historik

Værtslande 
Nedenfor ses en liste med værtslande, der har afholdt VM i mountainbike-orientering. Årstal, dato, sted og antal deltagende lande er anført.

Resultater 
Her følger resultaterne for VM i mountainbike-orientering fordelt på discipliner (lang-, mellem- og sprintdistance samt massestart og stafet), køn, årstal og medaljer (guld, sølv og bronze).

Langdistance 
Mænd

Kvinder

Mellemdistance 

Mænd

Kvinder

Sprint 

Mænd

Kvinder

Massestart
Mænd

Kvinder

Stafet 
Mænd

Kvinder

Referencer 

VM i orientering
Mountainbikeløb
Thor: The Dark World

Thor: The Dark World er en amerikansk superheltefilm, med blandt andet Marvel Comics Thor fra 2013. Den er instrueret af Alan Taylor. Filmen er nummer to i Thor-filmene, den første var Thor fra 2011, og er en fortsættelse af historien fra 2012 i The Avengers.

Handling 

Efter at guden Thor (Chris Hemsworth), besejrede sin stedbror Loke (Tom Hiddleston) i New York, må han vende tilbage til Asgård for at besejre Malekith (Christopher Eccleston), og opretholde sit forhold til Jane Foster (Natalie Portman).

Medvirkende 
 Chris Hemsworth - (Thor)
 Natalie Portman – (Jane Foster)
 Tom Hiddleston – (Loki)
 Anthony Hopkins – (Odin)
 Christopher Eccleston – (Malekith)
 Jaimie Alexander – (Sif)
 Zachary Levi – (Fandral)
 Ray Stevenson – (Volstagg)
 Tadanobu Asano – (Hogun)
 Idris Elba – (Heimdall)
 Rene Russo – (Frigga)
 Adewale Akinnuoye-Agbaje – (Algrim / Kurse)
 Kat Dennings – (Darcy Lewis)
 Stellan Skarsgård – (dr. Erik Selvig)
 Alice Krige – (Eir)

Referencer

Eksterne henvisninger 

 Officiel hjemmeside
 

Superheltefilm
Amerikanske film fra 2013
Marvel Cinematic Universe-film
Thor (Marvel Comics)
Knud Ib Christensen

Knud Ib Christensen (født 13. oktober 1955, død 16. januar 2012) var en dansk botaniker og dendrolog med speciale i nåletræer. Han arbejdede med plantesystematik i den europæiske og mediterrane flora, særligt med vanskelige grupper indenfor Cypres-familien, Pile-familien og Rosen-familien.

Han var lic.scient. og først lektor i botanik ved Den Kongelige Veterinær- og Landbohøjskole og siden lektor og afdelingsleder ved Københavns Universitet, Statens Naturhistoriske Museum, Botanisk Have og Museum.

Udvalgte videnskabelige værker 
 . 2005. A morphometric study of the geographic variation in Pinus contorta (Pinaceae). Nordic J. of Botany 23: 563-575

 . 2006. Typification of specific and infraspecific names in Abies, Larix, Picea and Pinus (Pinaceae). Feddes Repertorium 117(7-8): 519-525

 . 2006. Taxonomic notes on European taxa of Crataegus (Rosaceae). — Nordic J. of Botany 24(2): 143-147

 . 2009. Dansk Træregister. Dansk Dendrologisk Årsskrift 27: 7-27

 . 2009. Nåletræer i Danmark og Norden 150 pp. Dansk Dendrologisk Forening og Natur & Ungdom.

 . 2009. So many hawthorns, or so few. Recent attempts to understand why. Pharmaceutical Biol. 47, Supplement 1: 17-18

 . 2009. A morphometric study of the Abies religiosa—hickelii—guatemalensis complex (Pinaceae) in Guatemala and Mexico. Plant Systematic and Evolution 280: 59-76. doi: 10.1007/s00606-009-0164-x

 . 2009. Evidence for genetic association between East Asian and western North American Crataegus L. (Rosaceae) and rapid divergence of the eastern North America lineages based on multiple DNA sequences. Molecular Phylogenetics and Evolution 51: 157-168. doi:10.1016/j.ympev.2009.01.018

 . 2009. The common chamomile and the scentless mayweed revisited. Taxon 58(1): 261-264

 . 2008. Notes on the genus Crataegus (Rosaceae – Pyreae) in Southern Europe, the Crimea and Western Asia. Nordic J. of Botany 26: 344-366. doi: 10.1111/j.1756-1051.2008.00330.x

Botanikere fra Danmark
Ansatte ved Københavns Universitet
Botanikere med autornavne
Ansatte ved Den Kongelige Veterinær- og Landbohøjskole
Museumsfolk fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Arthur Valerian Wellesley, 8. hertug af Wellington

Arthur Valerian Wellesley, 8. hertug af Wellington (født 2. juli 1915 i Rom, død 31. december 2014) var en britisk højadelig, pensioneret brigadegeneral i den britiske hær. Han mistede sit medlemskab af Overhuset ved valget i 1999, som foregik efter de nye regler i House of Lords Act 1999.

Ud over sine britiske æresbevisninger havde han ved arv titlen 8. prins af Waterloo og en hertugtitel i Portugal og en i Spanien, som fulgte med Wellington-titlen. Den spanske er blevet overført til en søn i 2010. Alle titler blev oprindelig tildelt Arthur Wellesley, 1. hertug af Wellington for hans sejre i bl.a. Slaget ved Waterloo.

Wellington blev ansat i den britiske hær som sekondløjtnant i 1940. Han gjorde tjeneste i anden verdenskrig i Royal Horse Guards som løjtnant, i hvilket tidsrum han blev tildelt Military Cross. Han blev udnævnt som kaptajn i juli 1946, major i juli 1951 og oberstløjtnant i december 1954, hvor han fik kommandoen over sit regiment. Efter tjeneste på Cypern i 1957 blev han udmærket med OBE i 1958. Efter forfremmelse til oberst i januar 1960, gjorde han tjeneste i den britiske hær i Vesttyskland, hvorefter han blev attaché i Spanien i 1964. Han blev pensioneret fra hæren i januar 1968 med den honorære rang af brigadegeneral.

Efterkommere 
Arthur Valerian Wellesley var gift med Diana Ruth McConnel (1921–2010). 
Parret fik fem børn:
 Charles Wellesley, 9. hertug af Wellington (født 1945), gift med Prinsesse Antonia, hertuginde af Wellington (født 1955)
 Lord Richard Gerald Wellesley (født 1949)
 Lady (Caroline) Jane Wellesley (født 1951)
 Lord John Henry Wellesley (født 1954)
 Lord James Christopher Douglas Wellesley (født 1964)

 

Hertuger fra Det Forenede Kongerige
Hertuger fra Spanien
Hertuger fra Portugal
Generaler fra Storbritannien
Briter i 1900-tallet
Politikere fra Storbritannien
Personer fra Rom
Briter i 2. verdenskrig